Title: Una nova planta per als valencians
Description: Aquest estudi vol fer reflexionar el lector sobre la importància de la planta administrativa de les nostres institucions. Més de trenta anys després d’haver recuperat una Generalitat i un règim local que en gran part en depén, és hora d’avaluar críticament com hem desplegat aquestes estructures. L’actual context de crisi, econòmica però també social i política, a més, obliga a plantejar propostes de reforma per a bastir un model més eficaç, funcional, pròxim i democràtic. Ací s’ofereix un ampli ventall d’idees orientades a una radical transformació de la planta institucional valenciana. Un debat essencial perquè en la qualitat de les nostres institucions i accions públiques ens juguem, directament, la pervivència de l’autogovern.

Andrés Boix Palop (València, 1976) és professor de Dret administratiu a la Universitat de València. Ha escrit sobre les relacions entre els poders constitucionals, democràcia i participació en l’àmbit administratiu, regulació de mitjans de comunicació, i sobre les institucions administratives valencianes i la reforma de l’Estatut del 2006. Col·labora amb el diari El País CV.
Subjects: non fiction, essay, legislation, law, politics, valencia
Places: País Valencià